**Krajské riaditeľstvo PZ v Trenčíne v spolupráci s OR PZ v Bánovciach n/B vyhlasuje:**

POTRAVINOVÚ ZBIERKU NA POMOC ĽUĎOM UTEKAJÚCIM Z UKRAJINY

Vo vojne trpia vždy tí najzraniteľnejší - bežní ľudia. Agresia a útok na Ukrajinu ohrozuje životy a zdravie obyvateľov krajiny, čo chcela žiť tak ako my - v mieri...

Bohužiaľ, situácia je iná. Niekoľko miliónov obyvateľov Ukrajiny je už vyslovene odkázaných na humanitárnu pomoc a pretrvávajúci vojnový konflikt situáciu stále zhoršuje.

Našim policajtom a občianskym zamestnancom situácia vo vojnou zmietanej Ukrajine nie je ľahostajná. Chceme preto pomôcť tým, čo našu pomoc potrebujú.

Preto ak máte srdce na pravom mieste a chcete naozaj pomôcť tým najzraniteľnejším - ženám, deťom a starým ľuďom, skrátka tým, čo vašu pomoc potrebujú, spravte to!

Po dohode s pracovníkmi obecného úradu v Ubli, zástupcami humanitárneho centra v Humennom a koordinátormi na hraničnom prechode v Hornom Nemeckom, potrebujú zabezpečiť nasledovné komponenty:

TRVANLIVÉ POTRAVINY:

olej

soľ

cukor

pohánka

ryža

rôzne druhy cestovín

mäsové konzervy

rybacie konzervy

múku (polohrubú, hrubú a hladkú)

bezlaktózové mlieko

bezlaktózový chlieb

chlieb s dlhšou s trvanlivosťou

minerálky

OSTATNÉ :

čelovky - svetlá

sviečky

plastový riad, poháre

hrubé deky, spacie vaky a karimatky (prosíme nie také, ktorých sa chcete zbaviť, ale nové, prípadne zánovné)

Potraviny, ktoré chcete darovať, prineste osobne na Okresné riaditeľstvo Policajného zboru v Bánovciach n/B ul. Školská 27. V prípade otázok volajte Lenka Judinyová , 0961 21 3101, alebo na 096121 3755

**!!! Zbierka trvá do nedele 13.3.2022 !!!!**

Ďakujeme za pomoc. R OR PZ v Bánovciach n/B plk. Mgr. Miloš Šagát